Maja Posavec
Maja Posavec (Đakovo, 16. svibnja 1983.) je hrvatska kazališna, filmska i televizijska glumica i glazbenica.

Životopis 

Glumu na Akademiji dramske umjetnosti u Zagrebu upisala je 2005. godine. U kazalištu je debitirala ulogom u Baladama Petrice Kerempuha Miroslava Krleže u režiji Darka Rundeka i Rade Šerbedžije, a za koju dobiva nagradu Zlatni smijeh na Danima satire. Vrlo često glumi u produkcijama Hrvatskog narodnog kazališta u Zagrebu i Kazališta Ulysses. Od 2011. godine postaje stalna članica ansambla Satiričkog kazališta Kerempuh. Nešto rjeđe pojavljuje se na filmu i televiziji. 

Osim glumom bavi se i glazbom, te od 2005. godine djeluje kao pjevačica i koautorica u grupi Detour.

Filmografija

Televizijske uloge 
 "Dobre namjere" kao studentica #1 (2008.)
 "Tvoje lice zvuči poznato" kao Maja Posavec (2015.)

Filmske uloge 
 "Vjetar puše kako hoće" kao Balerina (2014.)
 "Ministarstvo ljubavi" kao Ema (2016.)

Kazališne uloge 
2007. Miroslav Krleža: Balade Petrice Kerempuha, režija: Darko Rundek/Rade Šerbedžija, Kazalište Ulysses
2007. Bertolt Brecht/Kurt Weill: Opera za tri groša, režija: Krešimir Dolenčić, HNK Zagreb
2008. Henrik Ibsen/Narodna pripovijetka: Lutkina kuća/Zmija mladoženja, režija: Anja Maksić Japundžić, Teatar &TD/Eurokaz
2008. William Shakespeare: Romeo i Julija '68, režija: Lenka Udovički, Kazalište Ulysses
2008. Horace McCoy/Ivica Boban: I konje ubijaju, zar ne?, režija: Ivica Boban, HNK Zagreb
2009. David Lindsay Abaire: Zečja rupa, režija: Marko Torjanac, Kazalište Planet Art
2009. Waldemar Bonsels: Pčelica Maja, režija: Ivan Leo Lemo, GK Žar ptica
2010. Saša Božić/Ksenija Zec: VIS Životinje, režija: Saša Božić, GK Trešnja
2010. William Shakespeare: Oluja, režija: Lenka Udovički, Kazalište Ulysses
2010. Ivor Martinić: Drama o Mirjani i ovima oko nje, režija: Anja Maksić Japundžić, HNK Zagreb
2010. Antun Šoljan: Romanca o tri ljubavi, režija: Boris Svrtan, ADU/Kazalište KNAP
2011. Bertolt Brecht: Cabaret Brecht - Zadrživi uspon Artura Uija, režija: Lenka Udovički, Kazalište Ulysses
2012. Jean Poiret: Krletka, režija: Krešimir Dolenčić, Satiričko kazalište Kerempuh
2012. Branislav Nušić: Pokojnik, režija: Lenka Udovički, Kazalište Ulysses
2012. Branislav Nušić: Gospođa ministrica, režija: Oliver Frljić, Satiričko kazalište Kerempuh
2012. Cabaret Chishche Lishche, režija: Chishche Lishche, Satiričko kazalište Kerempuh
2013. Renata Carola Gatica/Eugene Labische: Kod Martinovih, režija: Renata Carola Gatica, Satiričko kazalište Kerempuh
2014. Daniil Harms: Sasvim obične besmislice, režija: Aleksandar Popovski, Satiričko kazalište Kerempuh
2014. Ivo Brešan: Predstava Hamleta u selu Mrduša Donja, režija: Vinko Brešan, Satiričko kazalište Kerempuh

Sinkronizacija 
 "Trnoružica" kao Aurora/Ružica (2008.)
 "Priča o mišu zvanom Despero" kao Princeza Pea (2008.)
 "Čudovišta protiv vanzemaljaca" kao Susan Murphy (2009.)
 "Priča o igračkama 2, 3" kao Jessie (2010.)
 "Zootropola" kao Zora Janjek (2016.)
 "Tajni život ljubimaca" kao Gidget (2016.)

Diskografija

Detour 
2006. Detour
2009. TV
2014. A što ak' ja...

Nagrade 

2008. Zlatni smijeh (Dani satire) za ulogu u predstavi Balade Petrice Kerempuha.
2010. Zlatna Žar ptica (Naj, naj, naj festival) za epizodnu ulogu u predstavi VIS Životinje.
2010. Ivo Fici (Festival glumca) za najbolju glumicu do 28 godina za ulogu u predstavi Zečja rupa.
2010. Nagrada hrvatskog glumišta (HDDU) za najbolju sporednu žensku ulogu u predstavi Oluja.
2013. Nagrada za najbolje glumačko ostvarenje (Dani hrvatskog filma) za ulogu u kratkom igranom filmu Kišobran.

Vanjske poveznice 
http://www.planet-art.hr/hr/biografije/97/19/19 

Hrvatske kazališne glumice
Hrvatske filmske glumice
Hrvatske televizijske glumice
Biografije, Đakovo